ddrg/super_eurlex huggingface dataset:
SL Uradni list Evropske unije C 392/24

Sodba Splošnega sodišča z dne 15. septembra 2016 – U4U in drugi/Parlament in Svet

(Zadeva T-17/14) (1)

((Posebne določbe in odstopanja, ki se uporabljajo za uradnike, ki delajo v tretji državi - Kariera uradnikov v razredu administratorja - Sprememba Kadrovskih predpisov za uradnike Unije - Uredba (EU, Euratom) št. 1023/2013 - Nepravilnosti med postopkom sprejemanja aktov - Opustitev posvetovanja z odborom za kadrovske predpise in s sindikati))

(2016/C 392/27)

Jezik postopka: francoščina

Stranke

Tožeče stranke: Union pour l’unité (U4U) (Bruselj, Belgija), Unité & solidarité – Hors Union (USHU) (Bruselj), Regroupement Syndical (RS), (St Josse ten Noode, Belgija), Georges Vlandas (Bruselj) (zastopnik: F. Krenc, odvetnik)

Toženi stranki: Evropski parlament (zastopnika: A. Troupiotis in E. Taneva, agenta) in Svet Evropske unije (zastopniki: sprva M. Bauer in A. Bisch, nato M. Bauer, M. Veiga in J. Herrmann, agenti)

Intervenientka v podporo toženih strank: Evropska komisija (zastopniki: sprva J. Currall in G. Gattinara, nato G. Gattinara in F. Simonetti, agenti)

Predmet

Zahteva na podlagi člena 263 PDEU za razglasitev ničnosti člena 1(27), (61), (70) in (73)(k) Uredbe (EU, Euratom) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (UL L 287, str. 15) v delu, v katerem te določbe spreminjajo člen 45 in Priloge I, X in XIII k navedenim Kadrovskim predpisom, priloženim Uredbi Sveta št. 31 (EGS), 11 (ESAE) o kadrovskih predpisih za uradnike in pogojih za zaposlitev drugih uslužbencev Evropske gospodarske skupnosti in Evropske skupnosti za atomsko energijo (UL 1962, 45, str. 1385).

Izrek

1. Tožba se zavrne.

2. Union pour l’Unité (U4U), Unité & solidarité – Hors Union (USHU), Regroupement Syndical (RS) in Georgesu Vlandasu se naloži plačilo stroškov.

3. Evropska komisija nosi svoje stroške.

(1) UL C 112, 14.4.2014.
SL Uradni list Evropske unije C 251/24

Sodba Splošnega sodišča z dne 1. junija 2016 – Madžarska/Komisija

(Zadeva T-662/14) (1)

((Skupna kmetijska politika - Neposredna plačila - Dodatna merila za površine z ekološkim pomenom, zasajene s hitro rastočim panjevcem - Člen 45(8) Delegirane uredbe (EU) št. 639/2014 - Člen 46(9)(a) Uredbe (EU) št. 1307/2013 - Zloraba pooblastila - Pravna varnost - Prepoved diskriminacije - Legitimno pričakovanje - Lastninska pravica - Obveznost obrazložitve))

(2016/C 251/26)

Jezik postopka: madžarščina

Stranki

Tožeča stranka: Madžarska (zastopnika: M. Fehér in G. Koós, agenta)

Tožena stranka: Evropska komisija (zastopniki: H. Kranenborg, A. Sipos in G. von Rintelen, agenti)

Predmet

Predlog za razglasitev ničnosti dela prvega stavka člena 45(8) Delegirane uredbe Komisije (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L 181, str. 1), v katerem je določeno: „tako, da s seznama, ki je določen v skladu s členom 4(2)(c) Uredbe (EU) št. 1307/2013, izberejo vrste, ki so najbolj primerne z ekološkega vidika, in tako izločijo vrste, ki očitno niso avtohtone“.

Izrek

1. Tožba se zavrne.

2. Madžarski se naloži plačilo stroškov.

(1) UL C 448, 15.12.2014.
SL Uradni list Evropske unije C 191/23

Sodba Splošnega sodišča z dne 14. aprila 2016 – Ben Ali/Svet

(Zadeva T-200/14) (1)

((Skupna zunanja in varnostna politika - Omejevalni ukrepi proti nekaterim osebam in subjektom ob upoštevanju razmer v Tuniziji - Zamrznitev sredstev - Pravna podlaga - Vpis imena tožeče stranke, utemeljen na novi obrazložitvi po razglasitvi ničnosti prejšnjih ukrepov zamrznitve sredstev - Obveznost obrazložitve - Lastninska pravica - Sorazmernost - Napačno ugotovljeno dejansko stanje - Pravica do obrambe - Pravica do učinkovitega sodnega varstva - Zloraba pooblastil - Pravica do življenja - Pravica do spoštovanja družinskega življenja - Nepogodbena odgovornost))

(2016/C 191/29)

Jezik postopka: francoščina

Stranki

Tožeča stranka: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Francija) (zastopnik: A. de Saint Remy, odvetnik)

Tožena stranka: Svet Evropske unije (zastopnika: G. Étienne in A. de Elera-San Miguel Hurtado, agenta)

Predmet

Predlog za razglasitev ničnosti Sklepa Sveta 2014/49/SZVP z dne 30. januarja 2014 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (UL L 28, str. 38) in Izvedbene uredbe Sveta (EU) št. 81/2014 z dne 30. januarja 2014 o izvajanju Uredbe (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji (UL L 28, str. 2) v delu, v katerem se nanašata na tožečo stranko, in odškodninski zahtevek.

Izrek

1. Tožba se zavrne.

2. Mehdi Ben Tijani Ben Haj Hamda Ben Haj Hassen Ben Ali nosi svoje stroške in plača stroške, ki jih je priglasil Svet Evropske unije.

(1) UL C 202, 30.6.2014.
SL Uradni list Evropske unije C 111/19

Sodba Splošnega sodišča z dne 18. februarja 2016 – Harrys Pubar in Harry’s New York Bar/UUNT – Harry’s New York Bar in Harrys Pubar (HARRY’S NEW YORK BAR)

(Združeni zadevi T-84/14 in T-97/14) (1)

((Znamka Skupnosti - Postopek z ugovorom - Prijava besedne znamke Skupnosti HARRY’S NEW YORK BAR - Prejšnja nacionalna figurativna znamka PUB CASINO Harrys RESTAURANG - Delna zavrnitev registracije - Verjetnost zmede - Člen 8(1)(b) Uredbe (ES) št. 207/2009))

(2016/C 111/23)

Jezik postopka: angleščina

Stranke

Tožeči stranki: Harrys Pubar AB (Göteborg, Švedska) (zastopnik: L.-E. Ström, odvetnik) (zadeva T-84/14) in Harry’s New York Bar SA (Pariz, Francija) (zastopnik: S. Arnaud, odvetnik) (zadeva T-97/14)

Tožena stranka: Urad za usklajevanje na notranjem trgu (znamke in modeli) (zastopnik: V. Melgar, agent)

Drugi stranki pred odborom za pritožbe: Harry’s New York Bar SA (affaire T-84/14) in Harrys Pubar AB (intervenient pred Splošnim sodiščem v zadevi T-97/14)

Predmet

Tožbi zoper odločbo prvega odbora za pritožbe pri UUNT z dne 14. novembra 2013 (združeni zadevi R 1038/2012-1 in R 1045/2012-1) v zvezi s postopkom z ugovorom med družbama Harrys Pubar AB in Harry’s New York Bar SA.

Izrek

1. V zadevi T-84/14 se točki 1 izreka odločbe prvega odbora za pritožbe pri Uradu za usklajevanje na notranjem trgu (znamke in modeli) (UUNT) z dne 14. novembra 2013 (združeni zadevi R 1038/2012–1 in R 1045/2012–1) v zvezi s postopkom z ugovorom med družbama Harrys Pubar AB in Harry’s New York Bar SA, razveljavita.

2. V zadevi T-97/14 se tožba družbe Harry’s New York Bar zavrne.

3. Družbi Harry’s New York Bar se naloži plačilo svojih stroškov, dveh tretjin stroškov družbe Harrys Pubar, ki jih je slednja priglasila v postopku pred Splošnim sodiščem, in stroškov, ki jih je družba Harrys Pubar priglasila med postopkom pred odborom za pritožbe pri UUNT. UUNT nosi svoje stroške in tretjino stroškov družbe Harrys Pubar, ki jih je priglasila v postopku pred Splošnim sodiščem.

(1) UL C 135, 5.5.2014.
SL Uradni list Evropske unije C 98/39

Sodba Splošnega sodišča z dne 28. januarja 2016 – Stavytskyi/Svet

(Zadeva T-486/14) (1)

((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Vključitev imena tožeče stranke - Dokaz o utemeljenosti vpisa na seznam))

(2016/C 098/51)

Jezik postopka: angleščina

Stranki

Tožeča stranka: Edward Stavytskyi (Bruselj, Belgija) (zastopniki: J. Grayston, solicitor, P. Gjørtler, G. Pandey, D. Rovetta in M. Gambardella, odvetniki)

Tožena stranka: Svet Evropske unije (zastopnika: V. Piessevaux in J.-P. Hix, agenta)

Predmet

Predlog za razglasitev ničnosti Izvedbenega sklepa Sveta 2014/216/SZVP z dne 14. aprila 2014 o izvajanju Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 111, str. 91) in Izvedbene uredbe Sveta (EU) št. 381/2014 z dne 14. aprila 2014 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 111, str. 33) v delu, v katerem je bilo ime tožeče stranke vpisano na seznam oseb, subjektov in organov, za katere se uporabijo ti omejevalni ukrepi.

Izrek

1. Izvedbeni sklep Sveta 2014/216/SZVP z dne 14. aprila 2014 o izvajanju Sklepa 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini in Uredba Sveta (EU) št. 381/2014 z dne 14. aprila 2014 o izvajanju Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem se nanašata na Edwarda Stavytskyija.

2. Le Conseil de l’Union européenne est condamné à supporter, outre ses propres dépens, ceux exposés par M. Stavytskyi. Svet Evropske unije nosi svoje stroške in naloži se mu plačilo stroškov E. Stavytskyija.

(1) UL C 303, 8.9.2014.
SL Uradni list Evropske unije C 98/34

Sodba Splošnega sodišča z dne 28. januarja 2016 – Azarov/Svet

(Zadeva T-331/14) (1)

((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Vključitev imena tožeče stranke - Dokaz o utemeljenosti vpisa na seznam))

(2016/C 098/45)

Jezik postopka: nemščina

Stranke

Tožeča stranka: Mykola Yanovych Azarov (Kijev, Ukrajina) (zastopnika: G. Lansky in A. Egger, odvetnika)

Tožena stranka: Svet Evropske unije (zastopnika: J.-P. Hix in F. Naert, agenta)

Intervenientki v podporo tožene stranke: Republika Poljska (zastopnik: B. Majczyna, agent) in Evropska komisija (zastopniki: S. Bartelt, D. Gauci in T. Scharf, agenti)

Predmet

Predlog za razglasitev ničnosti, prvič, Sklepa Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 26) ter Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 1), in drugič, Sklepa Sveta (SZVP) 2015/143 z dne 29. januarja 2015 o spremembi Sklepa 2014/119 (UL L 24, str. 16) ter Uredbe Sveta (EU) 2015/138 z dne 29. januarja 2015 o spremembi Uredbe št. 208/2014 (UL L 24, str. 1) v delu, v katerem se nanašajo na tožečo stranko.

Izrek

1. Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini in Uredba Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem se nanašata na Mykolo Yanovycha Azarova.

2. V preostalem se tožba zavrne.

3. Svetu Evropske unije se poleg plačila njegovih stroškov naloži plačilo stroškov M. Y. Azarova, kar zadeva predlog za razglasitev ničnosti, naveden v tožbi.

4. M. Y. Azarovu se poleg plačila njegovih stroškov naloži plačilo stroškov Sveta, kar zadeva predlog za razglasitev ničnosti, naveden v vlogi za prilagoditev predlogov.

5. Republika Poljska in Evropska komisija nosita svoje stroške.

(1) UL C 223, 14.7.2014.
1.

Izvedbeni sklep Komisije z dne 12. decembra 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (2013/763/EU) se razglasi za ničnega v delu, v katerem se z njim Helenski republiki nalaga pavšalni popravek glede dodelitve pravic iz nacionalne rezerve in v delu, v katerem je Evropska komisija za Helensko republiko za leto 2008 uporabila finančni popravek v zvezi z navzkrižno skladnostjo.
SL Uradni list Evropske unije C 262/25

Sodba Splošnega sodišča z dne 16. junija 2015 – Best-Lock (Europe)/UUNT – Lego Juris (Oblika figurice-igrače)

(Zadeva T-395/14) (1)

((Znamka Skupnosti - Postopek za ugotovitev ničnosti - Tridimenzionalna znamka Skupnosti - Oblika figurice-igrače - Absolutni razlogi za zavrnitev - Znak, ki sestavljen izključno iz oblike, ki jo zahteva sama narava proizvoda - Znak, ki je sestavljen izključno iz oblike proizvoda, ki je potrebna za doseganje tehničnega učinka - Člen 7(1)(e)(i) in (ii) Uredbe (ES) št. 207/2009 - Slaba vera - Člen 52(1)(b) Uredbe št. 207/2009))

(2015/C 262/33)

Jezik postopka: angleščina

Stranke

Tožeča stranka: Best-Lock (Europe) Ltd (Colne, Združeno kraljestvo) (zastopnik: J. Becker, odvetnik)

Tožena stranka: Urad za usklajevanje na notranjem trgu (znamke in modeli) (zastopnika: D. Hanf in A. Folliard-Monguiral, zastopnika)

Druga stranka pred odborom za pritožbe, intervenientka v postopku pred Splošnim sodiščem: Lego Juris A/S (Billund, Danska) (zastopnik: V. von Bomhard, odvetnik)

Predmet

Tožba zoper odločbo četrtega odbora za pritožbe UUNT z dne 26. marca 2014 (zadeva R 1695/2013-4) v zvezi s postopkom za ugotovitev ničnosti med družbama Best-Lock (Europe) Ltd in Lego Juris A/S.

Izrek

1. Tožba se zavrne.

2. Družbi Best-Lock (Europe) Ltd se naloži plačilo stroškov.

(1) UL C 315, 15.9.2014.
SL Uradni list Evropske unije C 30/42

Sodba Splošnega sodišča z dne 13. decembra 2016 – Al-Ghabra/Komisija

(Zadeva T-248/13) (1)

((Skupna zunanja in varnostna politika - Omejevalni ukrepi zoper določene osebe in subjekte, povezane z Osamo bin Ladnom, mrežo Al Kaida in talibani - Uredba (ES) št. 881/2002 - Zamrznitev sredstev in gospodarskih virov osebi, uvrščeni na seznam, ki ga je sestavil organ Združenih narodov - Vključitev imena te osebe na seznam iz Priloge I k Uredbi št. 881/2002 - Ničnostna tožba - Razumni rok - Obveznost preveriti in upravičiti utemeljenost navedenih razlogov - Sodni nadzor))

(2017/C 030/45)

Jezik postopka: angleščina

Stranki

Tožeča stranka: Mohammed Al-Ghabra (London, Združeno kraljestvo) (zastopnika: E. Grieves, barrister in J. Carey, solicitor)

Tožena stranka: Evropska komisija (zastopniki: najprej M. Konstantinidis, T. Scharf in F. Erlbacher, nato M. Konstantinidis in F. Erlbacher, agenti)

Intervenienta v podporo tožene stranke: Združeno kraljestvo Velika Britanija in Severna Irska (zastopniki: najprej S. Behzadi-Spencer in V. Kaye, nato V. Kaye, potem S. Brandon in nazadnje C. Crane, agenti, skupaj s T. Eickejem, QC), Svet Evropske unije (zastopnika: J.-P. Hix in E. Finnegan, agenta)

Predmet

Predlog na podlagi člena 263 PDEU za razglasitev ničnosti, prvič, Uredbe Komisije (ES) št. 14/2007 z dne 10. januarja 2007 o štiriinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al-Kaida in talibani, in razveljavitvi Uredbe Sveta (ES) št. 467/2001 (UL 2007, L 6, str. 6) v delu, v katerem se nanaša na tožečo stranko, in drugič, Sklepa Komisije Ares (2013) 188023 z dne 6. marca 2013, s katerim se potrjuje ohranitev imena tožeče stranke na seznamu oseb in subjektov, za katere se uporabljajo določbe Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (UL, posebna izdaja v slovenščini, poglavje 18, zvezek 1, str. 294).

Izrek

1. Tožba se zavrže kot nedopustna v delu, v katerem se nanaša na razglasitev ničnosti Uredbe Komisije (ES) št. 14/2007 z dne 10. januarja 2007 o štiriinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al Kaida in talibani, in razveljavitvi Uredbe Sveta (ES) št. 467/2001 v delu, v katerem se nanaša na Mohammeda Al Ghabro.

2. V preostalem delu se tožba se zavrne kot neutemeljena.

3. Mohammed Al Ghabra nosi svoje stroške in stroške, ki jih je priglasila Evropska komisija.

4. Združeno kraljestvo Velika Britanija in Severna Irska in Svet Evropske unije nosita svoje stroške.

(1) UL C 9, 11.1.2014.
SL Uradni list Evropske unije C 142/39

Sodba Splošnega sodišča z dne 8. marca 2018 – Rose Vision/Komisija

(Zadevi T-45/13 RENV in T-587/15) (1)

((Arbitražna klavzula - Sedmi okvirni program za raziskave, tehnološki razvoj in predstavitvene dejavnosti (2007-2013) - Sporazum o dodelitvi nepovratnih sredstev za projekte FIRST, FutureNEM, sISI, 4NEM in SFERA - Rok za posredovanje končnega finančnega revizijskega poročila - Finančne revizije, v katerih so bile ugotovljene nepravilnosti pri izvajanju projektov - Ustavitev plačil - Zaupnost finančnih revizij - Upravičenost izkazanih stroškov - Nepogodbena odgovornost - Povračilo izplačanih zneskov - Škoda zaradi vpisa v sistem zgodnjega opozarjanja))

(2018/C 142/50)

Jezik postopka: francoščina

Stranki

Pritožnica: Rose Vision, SL (Pozuelo de Alarcón, Španija) (zastopnik: J.J. Marín López, odvetnik)

Tožena stranka: Evropska komisija (zastopniki: v zadevi T-45/13 RENV R. Lyal in M. Siekierzyńska, agenta, skupaj z J. Rivasom Andrésom, odvetnikom in v zadevi T-587/15 J. Estrada de Solà, P. Rosa Plaza in S. Delaude, agenti, skupaj z J. Rivasom Andrésom, odvetnikom)

Predmet

V zadevi T-45/13 RENV, prvič, predlog na podlagi člena 272 PDEU za ugotovitev kršitev pogodbenih določb, ki se uporabljajo za projekt FutureNEM, drugič, predlog na podlagi člena 272 PDEU za nadomestitev škode, ki naj bi pritožnici domnevno nastala, ker naj bi Komisija kršila pogodbene določbe, tretjič, predlog na podlagi člena 268 PDEU za nadomestitev škode, ki naj bi pritožnici domnevno nastala z vpisom njenega imena v sistem zgodnjega opozarjanja (SZO), in četrtič, predlog na podlagi člena 263 PDEU za razglasitev ničnosti sklepa o vpisu imena pritožnice v SZO, v zadevi T 587/15 pa, prvič, v bistvu predlog na podlagi člena 272 PDEU za ugotovitev kršitve pogodbenih določb, ki se uporabljajo za projekte FIRST, FutureNEM, sISI, 4NEM in SFERA, drugič, predlog na podlagi člena 272 PDEU za ugotovitev, da pritožnica Komisiji ne dolguje zneska, katerega plačilo se od nje zahteva, za nadomestitev škode, ki naj bi pritožnici domnevno nastala s tem, da je Komisija kršila pogodbene določbe, in za to, da se Komisiji naloži plačilo zneskov, ki ji jih mora izplačati zaradi njenega sodelovanja pri teh projektih, tretjič, predlog na podlagi člena 268 PDEU za nadomestitev škode, ki naj bi nastala z vpisom imena pritožnice v SZO, in četrtič, predlog na podlagi člena 263 PDEU za razglasitev ničnosti sklepa Komisije C(2015) 5449 final z dne 28. julija 2015 o izterjavi skupnega zneska v višini 535 613,20 EUR, povišanega za obresti, ki ga dolguje pritožnica.

Izrek

1. Zadevi T-45/13 RENV in T-587/15 se združita za izdajo sodbe.

2. Pritožbi se zavrneta.

3. Družba Rose Vision, SL nosi poleg svojih stroškov tudi stroške, ki so nastali Evropski komisiji, vključno s stroški, ki so – kar zadeva zadevo T-45/13 RENV – nastali v okviru prvotnega postopka pred Splošnim sodiščem v zadevi T-45/13, v pritožbenem postopku v zadevi C-224/15 P in v pritožbenem postopku.

(1) UL C 178, 22.6.2013.
SL Uradni list Evropske unije C 305/26

Sodba Splošnega sodišča z dne 5. julija 2016 – Future Enterprises/EUIPO – McDonald’s International Property (MACCOFFEE)

(Zadeva T-518/13) (1)

((Znamka Evropske unije - Postopek za ugotovitev ničnosti - Besedna znamka Evropske unije MACCOFFEE - Prejšnja besedna znamka Evropske unije McDONALD’S - Člen 53(1)(a) in člen 8(5) Uredbe (ES) št. 207/2009 - Družina znamk - Izkoriščanje razlikovalnega učinka ali ugleda prejšnje znamke brez upravičenega razloga - Ugotovitev ničnosti))

(2016/C 305/35)

Jezik postopka: angleščina

Stranke

Tožeča stranka: Future Enterprises Pte Ltd (Singapour, Singapur) (zastopniki: najprej B. Hitchens, J. Olsen, R. Sharma in M. Henshall, solicitors, ter R. Tritton, barrister, nato B. Hitchens, J. Olsen, R. Tritton in E. Hughes Jones, solicitors)

Tožena stranka: Urad Evropske unije za intelektualno lastnino (EUIPO) (zastopnik: L. Rampini, agent)

Druga stranka pred odborom za pritožbe EUIPO, intervenientka v postopku pred Splošnim sodiščem: McDonald’s International Property Co. Ltd (Wilmington, Delaware, Združene države) (zastopnik: C. Eckhartt, odvetnik)

Predmet

Tožba zoper odločbo prvega odbora EUIPO za pritožbe z dne 13. junija 2013 (zadeva R 1178/2012-1) v zvezi s postopkom za ugotovitev ničnosti med družbama McDonald’s International Property Co. in Future Enterprises.

Izrek

1. Tožba se zavrne.

2. Družbi Future Enterprises Pte Ltd se naloži plačilo stroškov.

(1) UL C 352, 30.11.2013.
SL Uradni list Evropske unije C 392/23

Sodba Splošnega sodišča z dne 15. septembra 2016 – K Chimica/ECHA

(Zadeva T-675/13) (1)

((REACH - Pristojbina za registracijo snovi - Znižanje za mikro, mala in srednje velika podjetja - Napaka v izjavi o velikosti podjetja - Priporočilo 2003/361/ES - Odločba, s katero je naložena upravna taksa - Določitev velikosti podjetja - Pristojnost ECHA))

(2016/C 392/26)

Jezik postopka: italijanščina

Stranki

Tožeča stranka: K Chimica Srl (Mirano, Italija) (zastopnika: R. Buizza in M. Rota, odvetnika)

Tožena stranka: Evropska agencija za kemikalije (zastopniki: sprva M. Heikkilä, A. Iber, E. Bigi, E. Maurage in J.-P. Trnka, nato M. Heikkilä, E. Bigi, E. Maurage in J.-P. Trnka, agenti, skupaj s C. Garcio Molyneuxom, odvetnikom)

Predmet

Prvič, na podlagi člena 263 PDEU podan predlog za razglasitev ničnosti Odločbe ECHA SME(2013) 3665 z dne 15. oktobra 2013, s katero je bilo ugotovljeno, da tožeča stranka ni ustrezno dokazala, da je upravičena do znižanja pristojbine, ki je določena za mala podjetja, in s katero ji je bila naložena upravna taksa, drugič, predlog, naj se tožeči stranki prizna status malega podjetja in zaračuna ustrezna pristojbina, in tretjič, na podlagi člena 263 PDEU podan predlog za razglasitev ničnosti računov, ki jih je izdala ECHA.

Izrek

1. Odločba Evropske agencije za kemikalije (ECHA) SME(2013) 3665 z dne 15. oktobra 2013 se razglasi za nično.

2. V preostalem se tožba zavrne.

3. ECHA nosi svoje stroške in se ji naloži plačilo stroškov K Chimica Srl.

(1) UL C 45, 15.2.2014.
Sodba Splošnega sodišča z dne 10. maja 2016 – Mikhalchanka/Svet

(Zadeva T-693/13) (1)

((Skupna zunanja in varnostna politika - Omejevalni ukrepi proti Belorusiji - zamrznitev sredstev in gospodarskih virov - Omejitve vstopa in prehoda prek ozemlja Unije - Ohranitev imena tožeče stranke na seznamu zadevnih oseb - Novinar - Pravica do obrambe - Obveznost obrazložitve - Napaka pri presoji))

(2016/C 222/13)

Jezik postopka: francoščina

Stranki

Tožeča stranka: Aliaksei Mikhalchanka (Minsk, Belorusija) (zastopnik: M. Michalauskas, odvetnik)

Tožena stranka: Svet Evropske unije (zastopnika: J.-P. Hix in F. Naert, agenta)

Predmet

Predlog na podlagi člena 263 PDEU za razglasitev ničnosti Sklepa Sveta 2013/534/SZVP z dne 29. oktobra 2013 o spremembi Sklepa Sveta 2012/642/SZVP o omejevalnih ukrepih proti Belorusiji (UL L 288, str. 69) in Izvedbene uredbe Sveta (EU) št. 1054/2013 z dne 29. oktobra 2013 o izvajanju člena 8a(1) Uredbe (ES) št. 765/2006 o omejevalnih ukrepih proti Belorusiji (UL L 288, str. 1).

Izrek

1. Predlog za ustavitev postopka, ki ga je vložil Svet Evropske unije, se zavrne.

2. V delu, v katerem se nanašata na Aliakseia Mikhalchanka, se za nična razglasita: — Sklep Sveta 2013/534/SZVP z dne 29. oktobra 2013 o spremembi Sklepa Sveta 2012/642/SZVP o omejevalnih ukrepih proti Belorusiji; — Izvedbena uredba Sveta (EU) št. 1054/2013 z dne 29. oktobra 2013 o izvajanju člena 8a(1) Uredbe (ES) št. 765/2006 o omejevalnih ukrepih proti Belorusiji.

3. Svet poleg svojih stroškov nosi stroške, ki jih je priglasil A. Mikhalchanka.

(1) UL C 93, 29.3.2014.